LIVE BLOG Club Brugge - Fiorentina e miercuri, de la 19:45 (Pro Arena și VOYO). Manșa a doua din semifinalele Conference League
Partida e transmisă în direct pe Pro Arena și VOYO.
Club Brugge - Fiorentina, miercuri de la 19:45
Fiorentina are șansa de a juca pentru a doua oară consecutiv cu trofeul Conference League pe masă după ce sezonul trecut a fost răpusă în ultimul act de West Ham United, meci transmis în direct de Pro Arena și VOYO.
În meciul tur, la Florența, italienii s-au impus cu 3-2. Echipa viola a deschis scorul rapid, prin Riccardo Sottil (5), însă Hans Vanaken a restabilit egalitatea din penalty (17). Gazdele au intrat în avantaj la pauză, graţie reuşitei lui Andrea Belotti (37). FC Bruges a izbutit egalarea, prin brazilianul Igor Thiago (63), deşi juca în zece oameni, Raphael Onyedika fiind eliminat cu două minute mai devreme.
Club Brugge - Fiorentina | Ce spun antrenorii
Nicky Hayen (antrenor FC Brugge): "Va fi un meci formidabil, o oportunitate grozavă pentru mine și pentru întreaga echipă. Îl voi trata ca pe un meci normal, dar cu siguranță vom fi concentrați sută la sută. Avem foame de victorii. Acesta este un meci foarte important pentru locul fotbalului belgian în Europa. Știm că va trebui să dăm tot ce putem și pentru fanii noștri”.
Vincenzo Italiano (antenor Fiorentina): "Trebuie să fim foarte disciplinați tactic. Trebuie să lucrăm bine din punct de vedere tehnic și sunt sigur că vom avea șansele noastre. Trebuie să fim eficieți în atac și mai atenți în apărare. Va fi un joc important pentru că jucăm pentru a ajunge la o finală”.
FC Brugge - Fiorentina LIVE | Echipe probabile
FC Brugge: Mignolet - Sabbe, Spileers, Mechele - Skov Olsen, Balanta, Vetlesen, Vanaken, De Cuyper - Nusa, Thiago
Fiorentina: Terracciano - Dodô, Milenković, Ranieri, Biraghi - Arthur, Mandragora - González, Beltrán, Kouamé - Belotti
VIDEO REZUMAT | Fiorentina - FC Brugge 3-2
Urmăriți SPORT.RO și pe Google News